### 12.    Planlægningsretning for udviklingen af den Bynære Havnepark

**Åbent**

Sagsnr.: 326-2015-4079        J.nr.: 08.03.00            Dokumentnr.:
326-2016-98920

**Sagstype**

Beslutning

**Resume og sagens baggrund**

Den politiske styregruppe har på mødet den 24. februar 2016 vedtaget
at indstille til Kommunalbestyrelsen den overordnede planlægningsretning for
den Bynære Havnepark. I forlængelse af inddragelse og planlægningsforløbet i
2015 overgår projektet nu til næste fase, hvor de midlertidige afprøvende
aktiviteter igangsættes, afledt af de borgerdrevne dialoggruppers ideer og
forslag. Denne fase skal danne afsæt for den mere langsigtede planlægning af
havneområdet.

**Indstillinger**

Direktøren indstiller, at:

1. Resultatet fra
projektets første fase tages til efterretning.

2. Den beskrevne
planlægningsretning for udviklingen af den Bynære Havnepark, godkendes

3. Administrationen
bemyndiges til at understøtte planlægningsretningen ved brug af midlertidige
aktiviteter og anlæg, som er i overensstemmelse med den beskrevne ramme.

4. Det udarbejdede
overblik i forhold til kobling mellem By og havn indgår som ramme for
fremtidige anlægs- og driftsaktiviteter.

**Behandling**

Økonomiudvalget, Kommunalbestyrelsen

**Sagsfremstilling**

Den politiske styregruppe fremlægger deres afsluttende
arbejde på første projektfase for den Bynære Havnepark. Denne første fase har
haft til mål at opbygge viden samt at have en åben proces med borgerne omkring
konkret ideudvikling for aktiviteter, der kunne tænkes at være tilstede i
området. Arbejdet er struktureret ved at den politiske styregruppe har været på
studie tur, har haft en intensiv borgerinddragelsesproces og har set på
koblingen mellem [adresse] og den bynære havnepark. Den politiske
styregruppe fremlægger dermed resultatet for denne fase med henblik at kommunalbestyrelsen
tager stilling til den fremtidige planlægningsretning. Retningen iværksættes på
baggrund af borgergruppernes forslag i en proces med at etablere nogle af disse
forslag, i en mere midlertidig set up med start i 2016, og at arbejdet med
overblikket i forhold til kobling mellem by og havn indgår som ramme for
fremtidige anlægs og driftsaktiviteter.

*Erfaringen fra andre havneomdannelsesområder*

Den politiske styregruppe har i samarbejde med
administrationen indhentet erfaringer fra andre havneomdannelsesområder. I den
forbindelse har styregruppen været på inspirationstur i oktober 2015. På turen
besøgte styregruppen; Faaborg, Middelfart, Lemvig og Aalborg. Byerne var
udvalgt med hver deres inspirationsformål og de indhentede erfaringer er vedlagt
som bilag 1.

*Borgerinddragelse*

Administrationen har siden borgermødet i april 2015 arbejdet
på at skabe en overordnet planlægningsretning for udviklingen af den Bynære
[adresse]. Dette arbejde har taget afsæt i en særlig inddragende proces hvor 8 dialoggrupper
har arbejdet med at undersøge muligheder for aktiviteter, som kan understøtte
en attraktiv [adresse]. Dette arbejde kulminerede i ferniseringen, som blev
afholdt med Kommunalbestyrelsens deltagelse i november 2015. Resultatet fra
denne fernisering er lagt ind på kommunens hjemmeside for den Bynære Havnepark.

I forbindelse med inddragelsesforløbet er der indlagt
tid/mulighed for at afprøve ideerne med brug af midlertidige aktiviteter, som
primært skal ske på [adresse]. De midlertidige aktiviteter skal bidrage med
en overordnet- og strategisk planlægningsretning som også kan danne afsæt for
de permanente tiltag på arealet ved at undersøge ejerskabet fra kommunens
brugere.

I forhold til kommunens egne overordnede rammer for området
og forhold der ønskes indarbejdet på sigt; Såsom trafikale løsninger, parkering
og klimatilpasning er sammen med borgernes ideer indarbejdet i overordnede
planlægningsretninger. Disse overordnede retninger indebærer mulighed for at
ind tænke, på sigt, mere permanente løsninger som borgerne har forslået og som
i 2016 og fremefter ønskes afprøvet i mere midlertidige opsætninger.

*Kobling mellem by og havn*

Sideløbende med inddragelsesforløbet har administrationen
samarbejdet med 3 udefrakommende konsulenter for, i en samskabende proces, at
undersøge hvordan projektet også sikrer koblingerne mellem by og havn. Dette
arbejde har også haft særskilt fokus på at bidrage til en udvikling af
midtbyens potentialer, i tæt samspil med det nye byrum på havnen. Dette arbejde
har udmøntet sig i et overblik for Kalundborg By med afsæt i den kommende
Bynære Havnepark. Overblikket tager udgangspunkt i eksisterende planer og
visioner og skal derfor ikke betragtes som et nyt administrativt
myndighedsdokument, men som et samlende overblik der medtager havnearealet i
byudviklingen og samtidig forholder sig til benyttelsen af midlertidige
afprøvende tiltag i byplanlægningen. Overblikket med tilhørende underdokumenter
er vedlagt som bilag 2. Det overblik, som er skabt, tænkes ikke fremadrettet som
en del af den Bynære Havneparks arbejdsopgaver, men tænkes at kunne bruges mere
bredt af administrationen og borgerne, som et grundlag for kommende aktiviteter
og arbejder. For eksempel er der forslag omkring bedre forbindelser i gennem
Kalundborg By og disse kan indgå i almindelige prioritering på for eksempel
trafiksikkerhedsprojekter.

*Overordnet planlægningsretning for fremtiden*

Planlægning- og inddragelsesforløbet i 2015 har bidraget til
en overordnet planlægningsretning for det videre forløb, hvor tre hovedtemaer
skal understøttes yderligere i den næstkommende fase. De tre retninger som er
afledt af dialoggruppernes forslag og strategien for Kalundborg By er; *"Koblingen
mellem vand og land", Bevægelse og Kulturaktiviteter* og *Koblingen
mellem by og havn"*. Som bilag 3 er der vedlagt et kort der geografisk
illustrerer de tre hovedtemaer med tilhørende beskrivelser af temaernes
indhold.

*Midlertidige aktiviteter med start fra 2016*

Et væsentligt succeskriterie for projektet er, at der skabes
et bredt forankret ejerskab til de aktiviteter som igangsættes på havnearealet.
I den forbindelse er det essentielt at dialoggruppernes arbejde understøttes
bedst muligt, når der igangsættes midlertidige aktiviteter. Derfor foreslår
administrationen, at tiltag som udspringer af de borgerdrevne dialoggrupper
understøttes mest muligt i forhold til økonomi, myndighedsbehandling osv. I den
forbindelse er der indkaldt til statusmøde med grupperne medio marts 2016 for
at afstemme gruppernes konkrete forslag til midlertidige aktiviteter. Der
arbejdes mod et succesmål, hvor alle 8 dialoggrupper kan se dele af deres
arbejde/tanker afspejlet i aktiviteterne på [adresse].

Der er også stor interesse fra andre kommercielle tiltag for
at benytte havnearealet til konkrete events, herunder eksempelvis; legeskibet,
kongernes togt (vikingeskibs museet) osv. Sådanne events understøttes af andre
midler, men administrationen skal sikre at det kan lade sig gøre i forhold til
myndighedskrav osv.

Der er dannet en eventgruppe i administrationen, som har til
opgave at både koordinere events i bl.a. Kalundborg, men også sikre en smidig
og nem myndighedsbehandling for eventtiltag i Kalundborg.

**Økonomiske konsekvenser**

Ingen konsekvenser

**Administrativ bemærkning**

Mødemateriale opdateres med bilag 2, når dette bilag
foreligger.

**Økonomiudvalgets møde den 16.
marts 2016:**

Anbefales.

**Administrativ bemærkning den 22. marts 2016:**

Bilag 2 er nu vedhæftet.

Sidst i bilag 2 er vedhæftet et samlet diagram over
[adresse] med fokus på nye og eksisterende sammenhænge, der forstærker
forbindelserne mellem vandet, midtbyen og de større grønne arealer.

Dette diagram vil være ophængt i fuld skala til
Kommunalbestyrelsens møde.

**Bilag**

|  |  |
| --- | --- |
| Bilag 1 - Inspirationstur [adresse] | 326-2016-88979 |
| Bilag 2 - Overblik over [adresse] potentialer med afsæt i den Bynære Havnepark. | 326-2016-104166 |
| Bilag 3 - Sten Laursen for den Bynære Havnepark og dens koblinger | 326-2016-91102 |